《祈雨部宿呈李金峨大宗伯林鹤胎左宗伯》
明代·陈子壮

自传春仲亲耕籍，天下三农望帝家。星鸟踰时催布谷，铜人刻日候文华。

研池汲井私占策，书案盛香吏报衙。丰泽若随皇念注，难将涓滴压尘沙。

作者简介：（1596—1647）明末广东南海人，字集生，号秋涛。万历四十七年进士。授编修。天启四年典浙江乡试，发策刺魏忠贤，削籍。崇祯初起故官，累迁礼部右侍郎，以故除名归。南明弘光帝起为礼部尚书，未至，南京已陷，桂王朱由榔称帝肇庆，授为东阁大学士兼兵部尚书。起兵攻广州，兵败被执死。谥文忠。有《云淙集》、《练要堂稿》、《南宫集》。